Myrvold og Stangebye spilte inn en rekke spor i Bergen i 1981–1982, og sendte mastertapen til Sverige for trykking. Mastertapen forsvant imidlertid i posten, og dukket først opp 8 måneder senere. Den ble da omredigert, fire vokallåter ble fjernet, de resterende låtene med vokal ble samlet på side en, mens hele side to ble bestående av tre instrumentallåter, deriblant «Under kontroll», et 16 minutter langt stykke opprinnelig laget som musikk til performance-gruppen Smugteatrets oppsetning i 1981.